Aleksi Jaakkola

Aleksi Jekki Johannes Jaakkola (s. 17. marraskuuta 1997 Nokia) on suomalainen moukarinheittäjä. Viitattu 12.8.2019  Jaakkola edustaa Vehmaisten Urheilijoita ja hänen valmentajanaan toimii olympiakisoissakin moukarissa kilpaillut Harri Huhtalahttp://www.nokianuutiset.fi/Uutiset/1194982892309/artikkeli/aleksi+jaakkola+heitti+se-tuloksen.html . Vuosina 2010–2017 Jaakkola edusti Nokian Urheilijoita.

Aikuisten moukarilla Jaakkolan ennätys on heinäkuussa 2020 Porissa heitetty 74,51 m. Kuuden kilogramman moukarilla hän on heittänyt 80,54 m, joka on alle 20-vuotiaiden Suomen ennätys sekä Pohjoismaiden saman ikäluokan ennätys. Viiden kilon moukarilla Jaakkola on heittänyt parhaimmillaan 78,40 m.

Kalevan kisoissa Jaakkola on voittanut hopeaa vuosina 2017 Seinäjoella tuloksella 71,95 m ja 2020 Turussa tuloksella 72,77 m.

Heinäkuussa 2015 Jaakkola eteni alle 20-vuotiaiden EM-finaaliin, jossa hän oli kahdeksas tuloksella 73,22.http://www.european-athletics.org/competitions/european-athletics-u20-championships/history/year=2015/results/index.html#Hammer,%206%20kg%20MenFinal Vuoden 2016 alle 20-vuotiaiden MM-kisoissa Jaakkola heitti pronssia tuloksella 77,88. Vuoden 2017 alle 23-vuotiaiden EM-kilpailuissa hän oli yhdeksäs. Vuonna 2018 Jaakkola ei kilpaillut kertaakaan loukkaantumisten takia. Vuoden 2019 alle 23-vuotiaiden EM-kilpailuissa Jaakkola sijoittui seitsemänneksi.

 Henkilökohtaiset ennätykset 
 moukarinheitto 7,26 kg: 74,51 m (Pori 2020)
 moukarinheitto 6 kg: 80,54 m M19 SE (Nokia 2016)

 Lähteet 

Luokka:Suomalaiset moukarinheittäjät
Luokka:Vuonna 1997 syntyneet
Luokka:Elävät henkilöt